कार्रवाई : कुक्षी में 12वीं की परीक्षा में 12 विद्यार्थी नकल करते पकड़ाए
उड़नदस्ता दल ने नकल सामग्री जब्त कर बनाए केस
भास्कर संवाददाता | कुक्षी
उत्कृष्ट विद्यालय और बाउमावि में मंगलवार को 12वीं की बोर्ड परीक्षा में 12 विद्यार्थी नकल करते पकड़ाए। तहसील स्तरीय उड़नदस्ते ने कार्रवाई की। अलग-अलग कक्षाओं में कार्रवाई की गई है। 9 विद्यार्थियों को उत्कृष्ट विद्यालय में पकड़ा। ये प्राइवेट छात्र थे, जिनका अंग्रेजी का पर्चा था। दो विद्यार्थी बालक उच्चतर माध्यमिक विद्यालय में पकड़ाए। ये नियमित छात्र हैं, जिनका संस्कृत का पर्चा था। दल में नायब तहसीलदार कमल मंडेलिया, बीआरसी आरके गुजरवाडिया, पटवारी इंद्रजीत चौहान शामिल थे। दल ने नकल करते छात्रों को पकड़ कर उनके पास से नकल की सामग्री जब्त कर प्रकरण बनाए। टीम के पहुंचने के पहले उत्कृष्ट विद्यालय के केंद्राध्यक्ष ने एक छात्र का नकल प्रकरण बनाया था। विकासखंड स्तरीय दल ने सोमवार को बाग में 7 तथा कुक्षी-टांडा में 1-1 छात्र को परीक्षा में नकल करते पकड़ा था।
धार | मांडू रोड स्थित आवासीय विद्यालय केंद्र पर परीक्षा दे रही खुशबू पिता राजू गश खाकर गिर पड़ी। बेहोश हो गई। उसे एंबुलेंस से जिला अस्पताल लाया गया। यहां इलाज करते ही तत्काल होश आ गया। उसे पुन: परीक्षा केंद्र ले जाया गया।
hin_Deva hin_Deva san_Deva hin_Deva hin_Deva